দুর্গাপুর কাণ্ডে রাজ্যে আসছে ওড়িশার মহিলা কমিশন

ওয়েব ডেস্ক: রাজ্যে আসছেন ওড়িশার মহিলা কমিশন (Odisha Women Commission)। দুর্গাপুরের (Durgapur Gang Rape) বেসরকারি মেডিক্যাল কলেজে ও হাসপাতালে ওড়িশার নির্যাতিতা পড়ুয়াকে দেখতে আসছেন মহিলা কমিশন। নির্যাতিতার সঙ্গে কথা বলবেন ওড়িশার মহিলা কমিশন এর সদস্যরা। ওড়িশা মহিলা কমিশনের চেয়ারপার্সন শোভনা মোহান্তির নেতৃত্বে আসছেন প্রতিনিধিরা।

দুর্গাপুরে পড়তে এসে ওড়িশার জলেশ্বরের এক ছাত্রী গণধর্ষণের শিকার হয়েছেন বলে অভিযোগ ৷ এই ঘটনায় এখনও পর্যন্ত পাঁচজনকে গ্রেফতার করা হয়েছে ৷ ঘটনায় জড়িত সন্দেহে সোমবার শেষ অভিযুক্তকেও গ্রেফতার করা হয়েছে বলে পুলিশ সূত্রে খবর। তার নাম সফিকুল শেখ। এই ঘটনায় তাকেই মূল অভিযুক্ত বলে মনে করছেন তদন্তকারীরা। ডাক্তারি ছাত্রীকে গণধর্ষণের অভিযোগে ‘জিরো টলারেন্স’ নীতির কথা জানিয়েছিল জেলা পুলিশ। মুখ্যমন্ত্রী মমতা বন্দ্যোপাধ্যায়ও আশ্বাস দিয়েছিলেন, জড়িতরা কড়া শাস্তি পাবেই। দুর্গাপুরের বেসরকারি মেডিক্যাল কলেজে ওড়িশা থেকে পড়তে আসা এমবিবিএস ছাত্রীর গণধর্ষণের ঘটনায় নিজেদের সুরক্ষার ব্যাপারে মেয়েদের আরও সতর্কও হতে বলেন মমতা ৷ নির্যাতিতার সঙ্গে দেখা করার পাশাপাশি সামগ্রিক পরিস্থিতি খতিয়ে দেখতে রাজ্যে আসছে ওড়িশার মহিলা কমিশনের তিন সদস্যের একটি দল ৷ মহিলা কমিশনের পাশাপাশি ওড়িশা থেকে চিকিৎসকদের একটি দলও এদিন দুর্গাপুর যাচ্ছে বলে জানা গিয়েছে ৷ শোভনা জানান, মমতা নারীদের যন্ত্রণা বুঝতে পারেন না ৷ তিনি যেভাবে রাতে মহিলাদের বাইরে যেতে বারণ করেছেন তা একেবারেই ঠিক নয় ৷

আরও পড়ুন: ৩৭০ ধারার বিরুদ্ধে ছিলেন, কংগ্রেসে যোগ সেই IAS কান্নন গোপীনাথনের

ডাক্তারি পড়ুয়ার গণধর্ষণ কাণ্ডের পর ছাত্রীদের রাতে হস্টেল থেকে না বেরনোর পরামর্শ দিয়েছেন বাংলার মুখ্যমন্ত্রী মমতা বন্দ্যোপাধ্যায় ৷ এবার এ নিয়ে সরব হলেন ওড়িশার উপ-মুখ্যমন্ত্রী প্রভাতী পরিদা ও মহিলা কমিশনের চেয়ারপার্সন শোভনা মাইতি ৷উপ-মুখ্যমন্ত্রী মনে করেন, মমতার মন্তব্য়ে মহিলারা হতাশ হবেন ৷ তাঁর কথায়, “মমতা বন্দ্যোপাধ্যায়কে সবাই দিদি বলে ডাকে ৷ এক মহিলার মুখ্যমন্ত্রীর থেকে এই ধরনের কথা কখনই প্রত্যাশা করা যায় না ৷ অন্যদিকে, শোভনার অভিযোগ নারীদের যন্ত্রণা বোঝেন না মমতা ৷ মেয়েদের রাতে বেরতে বারণ না করে মমতার উচিত তাঁদের নিরাপত্তা সুনিশ্চিত করা ৷

দেখুন ভিডিও