নির্যাতিতাকে দেখতে বাধা, হাসপাতালের বাইরে দাঁড়িয়ে থাকল ওড়িশা মহিলা কমিশনের সদস্যরা

ওয়েব ডেস্ক: দুর্গাপুরের (Durgapur) বেসরকারি হাসপাতালে চিকিৎসাধীন রয়েছেন গণধর্ষিতা নির্যাতিতা ডাক্তারি ছাত্রী। এই ঘটনায় এখনও পর্যন্ত পাঁচজনকে গ্রেফতার করা হয়েছে ৷ ওড়িশার মহিলা কমিশনের তিন সদস্যের একটি দল ৷ মহিলা কমিশনের পাশাপাশি ওড়িশা থেকে চিকিৎসকদের একটি দলও এদিন দুর্গাপুর এসেছে। কিন্তু হাসপাতালে ঢোকার ক্ষেত্রে তাঁদের বাধার মুখে পড়তে হয়। হাসপাতালের কর্মীরা বাইরে ব্যারিকেডেই আটকে দেন মহিলা কমিশনের প্রতিনিধিদের।

দুর্গাপুরের বেসরকারি হাসপাতালে চিকিৎসাধীন রয়েছেন নির্যাতিতা। সোমবার তাঁর সঙ্গে দেখা করে গোটা ঘটনার সম্পর্কে বিস্তারিত তথ্য নিতে গিয়েছিলেন ওড়িশার মহিলা কমিশনের (Odisha Women Commission) প্রতিনিধি দলের সদস্যরা। হাসপাতালের তরফ থেকে জানানো হয়, ভিতরে রাজ্যপাল রয়েছেন। তাই তাঁদের বাইরেই অপেক্ষা করতে হবে। কিন্তু এত বড় হাসপাতালে কেন একটা অন্য রাজ্যের থেকে আসা প্রতিনিধিদের ভিতরে পর্যন্ত ঢুকতে দেওয়া হল না, তা নিয়ে প্রশ্ন ওঠেছে। রাস্তাতেই দাঁড়িয়ে থাকতে হয় তাঁদের।

আরও পড়ুন: দুর্গাপুর কাণ্ডে রাজ্যে আসছে ওড়িশার মহিলা কমিশন

ওড়িশা মহিলা কমিশনের প্রতিনিধি দলের সদস্য বলেছেন, তাঁদের রাজ্যের মেয়ে, তার সঙ্গে এমনটা হয়েছে। এইটা অন্যায়, মেনে নেওয়া যায় না। যদিও এর দীর্ঘক্ষণ পর হাসপাতালের ভিতর ঢুকে নির্যাতিতার সঙ্গে সাক্ষাৎ সেরেছেন ওড়িশা মহিলা কমিশনের প্রতিনিধিরা।

অন্য খবর দেখুন